Ixef amezwaru Tabadut n snat n tmiḍranin : Amyeḍres d « la récriture » tira-ines yessemres inzan, imi yefka azal d ameqqran i yidles1. Tilin n yinzan deg wungal-is yeldi i umeɣri ad yissin lsas ɣef wacu tebna tmetti taqbylit; imi i asen-yeǧǧa tawuri-nni isɛan di timawit akken ad ibeggen aẓar-nsen aɣerfan. Ameɣri mi ara iɣer Iḍ d was ur yettfaq ara belli issexdem lemtul deg uḍris-ines imi ma yella ur yessin ara idles n tmetti taqbaylit ur yettizmir ara ad yefreq gar-asen d teḥkayt-nni i d-yewwi deg uḍris-ines, acku issekcem-iten srid di lebni n uḍris, yekkes tanfaliyin i ten-id-yemmalen am (akken qqaren, qqaren…) yerna ur yessemres ara asigez2.